«Самұрық-Энерго» АҚ

Басқармасының 2023 жылғы «\_\_» \_\_\_\_\_\_\_ (№ \_\_ хаттама) шешімімен БЕКІТІЛДІ

**«Самұрық-Энерго» АҚ Салық стратегиясы**

«Самұрық-Энерго» АҚ Салық стратегиясының (бұдан әрі – Стратегия) мақсаты «Самұрық-Энерго» АҚ компаниялар тобының (бұдан әрі – Қоғам) салық салуға қатысты жалпы ұстанымын баяндау болып табылады.

Стратегия қызметті ашық және адал жүргізу қағидаттарына бейілділікті көрсетеді, Қоғам компаниялары тобында салықтарды басқарудың негізін белгілейді, Қоғам компаниялары тобының салық міндеттемелерін орындауға және оларды бақылауға қатысты көзқарасын айқындайды, сондай-ақ Қоғам компаниялары тобының салық салуға байланысты мәселелерді қараған кезде әрекет ететін ортақ шеңберді белгілейді.

Қоғам корпоративтік басқарудың, орнықты дамудың, озық әлемдік және жергілікті тәжірибелерге тұрақты сәйкестіктің ең жоғары стандарттарын қолдауға ұмтылады және мүдделі тараптар үшін ұзақ мерзімді құндылық жасауға ұмтылады.

Қоғамның стратегиясы Қоғамның Даму стратегиясына және корпоративтік басқару, этика және тәуекелдерді басқару тәсіліне сәйкес келеді.

Стратегия қолданылатын салық заңнамасының, шарттардың, нормативтік актілердің және басқа да салық нұсқаулықтары талаптарының толық сақталуын қамтамасыз етуге, Қоғамның компаниялар тобында салықтық есепке алу мен салық есептілігіне тиісті бақылауды қамтамасыз етуге бағытталған.

Қоғам салықты дұрыс есепке алуды қамтамасыз ету үшін қолданыстағы салық заңнамасындағы өзгерістерді заңдарға, нормативтік актілерге, ақпаратты ашуға, салық есептілігіне, салық төлемдеріне және салық декларациясын тапсыру міндеттеріне сәйкес қадағалайды.

Қоғам барлық салық органдарының Қоғам тобы жұмыс істейтін әртүрлі юрисдикциялардағы маңызды рөлін мойындайды. Қоғам және оның компаниялар тобы ашықтық пен сенім негізінде жергілікті салық органдарымен сындарлы, бірлескен және кәсіби қатынастарды сақтауға ұмтылуы тиіс.

Қоғамның құқықтық интерпретациясы салық органдарының интерпретациясынан өзгеше болуы мүмкін және қызмет пен операциялардың салықтық есебі белгісіз болған жағдайда, Қоғам мәселені мүмкіндігінше тез және әділ шешу мақсатында тиісті салық органдарымен белсенді талқылаулар жүргізеді.

Салық төлемдері Қоғамның компаниялар тобының қызметіне, Қоғамның компаниялар тобы жұмыс істейтін заңдар мен юрисдикциялар ережелеріне сәйкес келуі тиіс.

Қоғам және оның компаниялар тобы өз қызметін жүзеге асыратын елдердің салық заңнамасын сақтайды және сонымен бірге осы юрисдикциялар ұсынатын бизнеске салық жеңілдіктерін пайдалануға тырысады.

Қоғам салық саясатын әзірлеуге, салалық қауымдастықтарымен өзара іс-қимыл жасауға немесе өз ұстанымын қажет болған жағдайда салық органдарына тікелей білдіру арқылы үлес қосады.

Стратегияны Қоғам жыл сайын оның орынды болып қалатын/қалмайтынын немесе қолданылатын стандарттар мен тәжірибеге сәйкес келетін/келмейтінін анықтау үшін талдайды және Қоғам басшылығы Қоғам Басқармасының бекітуі қажет деп санайтын кез келген өзгерістерді ұсынады.

Қоғам басшылығы Стратегияның тиімділігіне және оның Қоғамның корпоративтік басқару стандарттарына сәйкестігіне тұрақты тексерулер жүргізуі тиіс.

Қоғамның компаниялар тобының әрбір ұйымының бухгалтерлік және салықтық есебінің құрылымдық бөлімшелері стратегияның іске асырылуын бақылауға жауапты.

 Қоғам компаниялар тобы – Қоғам, «Алатау Жарық Компаниясы» АҚ, «Алматы электрстанциялары» АҚ,
«АлматыЭнергоСбыт» ЖШС, «Шардара СЭС-і» АҚ, «ГРЭС-1 станциясы» ЖШС, «Бұқтырма ГЭС-і» АҚ,
«Өскемен ГЭС-і» АҚ, «Energy Solutions Center» ЖШС, «Ereymentau Wind Power» ЖШС, Qazaq Green Power PLC.